rejauldu/bengali-wikipedia huggingface dataset:
দেবেন্দ্রসিংহ বান্ডেলা (জন্ম: ২২ ফেব্রুয়ারী ১৯৭৭) একজন প্রাক্তন ভারতীয় ক্রিকেটার। তিনি মধ্যপ্রদেশের একজন ডানহাতি ব্যাটসম্যান, যিনি ১৯৯৫/৯৬ সালে প্রথম-শ্রেণীর ক্রিকেটে অভিষেক করেন। ২০০১-০৩ মৌসুমে তিনি হোয়াইটহ্যাভেন ক্রিকেট ক্লাবের একজন অত্যন্ত সফল পেশাদার খেলোয়াড় ছিলেন। ২০১০ সালের রঞ্জি ট্রফিতে তিনি মধ্যপ্রদেশের অধিনায়ক হন  এবং পরের মৌসুমে রঞ্জি ট্রফি সুপার লীগে উন্নীত হন।  ২০১৬ সালের নভেম্বরে তিনি রঞ্জি ট্রফিতে সর্বোচ্চ খেলার রেকর্ড গড়েন। তিনি ৩১ মার্চ ২০১৮ তারিখে অবসর ঘোষণা করেন।    তথ্যসূত্র    বহিঃসংযোগ      বিষয়শ্রেণী:উজ্জয়িনীর ব্যক্তি বিষয়শ্রেণী:মধ্যাঞ্চলের ক্রিকেটার বিষয়শ্রেণী:মধ্যপ্রদেশের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৭৭-এ জন্ম বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
কনস্ট্যান্স প্রেম নাথ দাস (১৮৮৬ – ১৯৭১) একজন ভারতীয় শিক্ষাবিদ এবং কলেজ প্রশাসক ছিলেন। তিনি ইসাবেলা থোবার্ন কলেজের (আইটি কলেজ) সভাপতি ছিলেন, এটি লখনউয়ের একটি মহিলা কলেজ। এইখানে কাজ করআর ফলে তিনি হয়েছিলেন ভারতে খ্রিস্টান কলেজের অধ্যক্ষ হিসেবে কাজ করা প্রথম ভারতীয় মহিলা।   প্রারম্ভিক জীবন এবং শিক্ষা  কনস্ট্যান্স প্রেম নাথ দাস ১৮৮৬ সালে উত্তর-পশ্চিম ভারতের ফিরোজপুরে জন্মগ্রহণ করেন। তাঁর পরিবার ছিল এই অঞ্চলের এক বিশিষ্ট দ্বিতীয় প্রজন্মের প্রেসবিটেরিয়ান (প্রোটেস্ট্যান্টবাদের মধ্যে সংস্কারকৃত ঐতিহ্যের একটি অংশ। এটির উৎস স্কটল্যান্ডের চার্চ) পাঞ্জাবি পরিবার। তাঁর বাবা তাঁর বোন মোহিনী মায়া দাস সহ অন্যান্য বোনেদের পাশ্চাত্য শিক্ষার জন্য আমেরিকা এবং এডিনবার্গে পাঠিয়েছিলেন। কিন্তু প্রেম নাথ দাসকে তিনি বাড়িতেই শিক্ষিত করে লাহোর স্কুলে পড়তে পাঠিয়েছিলেন। পরে, ১৯০৪ সালে, তাঁকে ইসাবেলা থোবার্ন কলেজে পাঠানো হয়েছিল। এখানে তিনি কলাবিভাগে স্নাতক ডিগ্রি (বিএ) অর্জন করেছিলেন। আইটি কলেজে থাকাকালীন, জন গাউচারের সঙ্গে তাঁর দেখা হয়েছিল। গাউচার তাঁকে ১৯০৯ থেকে ১৯১১ সাল পর্যন্ত গাউচার কলেজে (বাল্টিমোর) পড়ার জন্য অর্থ প্রদান করেছিলেন। সেখানে তিনি আরেকটি বিএ করেছিলেন (ফাই বিটা কাপ্পা)। তিনি ইসাবেলা থোবার্ন কলেজে ফিরে এসে সেখানে পড়াতে শুরু করেছিলেন। পরে তিনি এলাহাবাদ বিশ্ববিদ্যালয় থেকে ইংরেজি সাহিত্যে স্নাতকোত্তর ডিগ্রি অর্জন করেন।   কর্মজীবন  ১৯৩১ সালে, কনস্ট্যান্স থোবার্ন কলেজের উপাধ্যক্ষ হন। ১৯৩৮ থেকে ১৯৩৯ সালের মধ্যে ছুটি নিয়ে, তিনি কলাম্বিয়া টিচার্স কলেজ থেকে শিক্ষায় স্নাতকোত্তর ডিগ্রি অর্জন করেন। ফিরে আসার পর, দাসকে কলেজের সভাপতি হিসেবে নিযুক্ত করা হয়েছিল, তিনি হয়েছিলেন ভারতের একটি খ্রিস্টান কলেজের অধ্যক্ষ হিসেবে কাজ করা প্রথম ভারতীয় মহিলা। তিনি ১৯৪৫ সালে অবসর গ্রহণ করেন। ১৯৪৬ সালে, তিনি গাউচার কলেজের আমন্ত্রণে সূচনা ভাষণ দেন। এরপর তিনি জন মট কর্তৃক আয়োজিত যুদ্ধ শরণার্থীদের জন্য একটি শান্তি সম্মেলনের জন্য অন্টারিওতে গিয়েছিলেন। অবসর গ্রহণের পরেও তিনি আইটি কলেজের সাথে ঘনিষ্ঠভাবে যুক্ত ছিলেন, তিনি মৃত্যুর আগে পর্যন্ত এর বোর্ড অফ গভর্নরের দায়িত্বও পালন করেছিলেন।   পুরস্কার ও সম্মাননা  কনস্ট্যান্সকে গাউচার কলেজ এবং বোস্টন বিশ্ববিদ্যালয় থেকে সম্মানসূচক ডক্টরেট উপাধি প্রদান করা হয়েছিল। তাঁর নাতনি অমৃতা দাস এবং নিনা ডেভিড দ্বারা সহ-লিখিত জীবনী কনস্ট্যান্স প্রেম নাথ দাস: অ্যান এক্সট্রাঅর্ডিনারি হিস্ট্রি, ১৮৮৬ – ১৯৭১ এর বিষয় ছিলেন তিনিই।   ব্যক্তিগত জীবন  আইটি কলেজে পড়ার সময়, তাঁর ভাবী স্বামী প্রেম নাথ দাসের সঙ্গে তাঁর দেখা হয়েছিল, যিনি তাঁকে ১৯০৬ সালে বিবাহের প্রস্তাব করেছিলেন। প্রেম নাথ দাস ছিলেন যুক্ত প্রদেশের এক বিশিষ্ট খ্রিস্টান পরিবারের সন্তান। কনস্ট্যান্স তাঁকে বলেছিলেন যে তিনি আমেরিকায় পড়াশোনা করতে চান, তাই তিনি কনস্ট্যান্সের ফিরে আসার জন্য অপেক্ষা করেছিলেন। কনস্ট্যান্স ফিরে আসার পর তাঁদের বিবাহ হয়েছিল। ১৯১৫ থেকে ১৯২৪ সালের মধ্যে তাঁদের ছয়টি সন্তান হয়েছিল। তিনি একজন জাতীয়তাবাদী এবং একজন রাজনৈতিক মধ্যপন্থী ছিলেন। তাঁর স্বামী ১৯৩১ সালে মারা যান। দাস ১৯৭১ সালে মারা যান।   তথ্যসূত্র   বিষয়শ্রেণী:১৮৮৬-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:এলাহাবাদ বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় শিক্ষায়তনিক বিষয়শ্রেণী:ইসাবেলা থোবার্ন কলেজের প্রাক্তন শিক্ষার্থী বিষয়শ্রেণী:১৯শ শতাব্দীর ভারতীয় নারী বিষয়শ্রেণী:১৯শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:২০শ শতাব্দীর ভারতীয় ব্যক্তি
থাম্ব| লাতিন আমেরিকার নারীবাদ মধ্য আমেরিকা, দক্ষিণ আমেরিকা ও ক্যারিবীয় অঞ্চলে বিস্তৃত লাতিন আমেরিকায় নারীবাদ ১৮০০-এর দশক থেকে শুরু হয়। সেই সময়কালে অনেক গুরুত্বপূর্ণ নারী আইনজীবী ছিল, যেমন জুয়ানা ম্যানুয়েলা গোরিতি, যিনি একজন কবি ও লেখিকা নারীমুক্তির জন্য তার লেখার জন্য বিখ্যাত। লাতিনো নারীবাদী তত্ত্বটি একটি মোটামুটি নতুন গঠন যা নারীবাদের প্রাথমিক পর্যায় থেকে উদ্ভুত। লাতিন আমেরিকান নারীবাদ হল লাতিন আমেরিকান নারীদের জন্য সমান রাজনৈতিক, অর্থনৈতিক, সাংস্কৃতিক, ব্যক্তিগত ও সামাজিক অধিকার সংজ্ঞায়িত, প্রতিষ্ঠা এবং অর্জনের লক্ষ্যে আন্দোলনের একটি সংগ্রহ। এর মধ্যে রয়েছে শিক্ষা ও কর্মসংস্থানে নারীদের জন্য সমান সুযোগ প্রতিষ্ঠা করা। যারা নারীর অধিকার ও সমতার পক্ষে বা সমর্থন করে নারীবাদের চর্চা করে তারাই হল নারীবাদী।  লাতিন আমেরিকান নারীবাদ উপনিবেশবাদ, ক্রীতদাসদের পরিবহন ও পরাধীনতা এবং স্থানীয় জনগণের সাথে দুর্ব্যবহারের প্রেক্ষাপটে বিদ্যমান।, Rivera Berruz, S. (2018, December 12). Latin American Feminism. Retrieved from https://plato.stanford.edu/entries/feminism-latin-america/ . ল্যাটিন আমেরিকান নারীবাদের উৎপত্তি ১৯৬০ ও ১৯৭০ এর দশকের সামাজিক আন্দোলনে খুঁজে পাওয়া যায়, যেখানে এটি নারী মুক্তি আন্দোলনকে অন্তর্ভুক্ত করে, কিন্তু লিখিত নথিভুক্ত হওয়ার আগে পূর্বের নারীবাদী ধারণাগুলি প্রসারিত হয়েছিল। লাতিন আমেরিকা ও ক্যারিবীয় এর বিভিন্ন অঞ্চলের সাথে নারীবাদের সংজ্ঞা বিভিন্ন গোষ্ঠীর মধ্যে পরিবর্তিত হয় যেথায় সাংস্কৃতিক, রাজনৈতিক ও সামাজিক সম্পৃক্ততা রয়েছে।  লাতিন আমেরিকান নারীবাদ আন্দোলনের উত্থান পাঁচটি মূল কারণের জন্য অবদান রেখেছিল। বলা হয়ে থাকে যে ১৮০০-এর দশকে ইকুয়েডরের ম্যানুয়েলা সায়েঞ্জ এবং আর্জেন্টিনার জুয়ানা ম্যানুয়েলা গরিতি নামে দুই নারীকে নিয়ে ল্যাটিন আমেরিকান নারীবাদের বিপ্লবের সূচনা হয়েছিল।  তথ্যসূত্র   বিষয়শ্রেণী:অঞ্চল অনুযায়ী নারীবাদ
সিমো পেলতোলা (, ; জন্ম: ৮ জানুয়ারি ২০০১) হলেন একজন ফিনীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের বিগ এয়ার এবং স্লোপস্টাইল বিভাগে ফিনল্যান্ডের প্রতিনিধি হিসেবে প্রতিদ্বন্দ্বিতা করে থাকেন।  পেলতোলা ফিনল্যান্ডের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন সিমো পেলতোলা ২০০১ সালের ৮ই জানুয়ারি তারিখে ফিনল্যান্ডের সেইনায়োকিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন পেলতোলা ফিনল্যান্ডের প্রতিনিধি হিসেবে ২০২২ শীতকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের বিগ এয়ার প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৭২.০০ পয়েন্ট নিয়ে ঊনত্রিংশ স্থান অধিকার করে বাছাইপর্ব থেকেই বিদায় নিয়েছিলেন।  অন্যদিকে তিনি ফ্রিস্টাইল স্কিইংয়ে পুরুষদের স্লোপস্টাইল প্রতিযোগিতায়ও অংশগ্রহণ করেছিলেন। উক্ত প্রতিযোগিতাটির বাছাইপর্বের দুই রানের সমাপ্তিতে তিনি সর্বোচ্চ ৩৫.০১ পয়েন্ট নিয়ে সপ্তবিংশ স্থান অধিকার করে বাছাইপর্ব থেকেই বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ফিনীয় পুরুষ ফ্রিস্টাইল স্কিয়ার বিষয়শ্রেণী:ফিনল্যান্ডের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
ক্যাম্প লেকবটম () কানাডায় নির্মিত একটি ভীতিপ্রদ ধারাবাহিক টেলিভিশন কার্টুন। এটি টেলিটুন চ্যানেলটির জন্য তৈরি করা হয়।   কণ্ঠ    স্কট ম্যাককর্ড — ম্যাকজি  মেলিসা আলট্রো — গ্রেচেন  ড্যারেন ফ্রস্ট — স্কুইর্ট  ক্লিফ সন্ডার্স — সায়ার  আদ্রিয়ান ট্রাস — আরমান্ড  জোনাথন উইলসন — রোজবাড  কার্টার হেইডেন — জর্ডান বাটস্কোয়াট  ব্রাইন ম্যাকাউলি — সুজি   তথ্যসূত্র    বহিঃসংযোগ      বিষয়শ্রেণী:অ্যানিমেটেড টেলিভিশন ধারাবাহিক বিষয়শ্রেণী:ইংরেজি ভাষার টেলিভিশন অনুষ্ঠান বিষয়শ্রেণী:২০১৩-এ অভিষিক্ত কানাডীয় টেলিভিশন ধারাবাহিক বিষয়শ্রেণী:২০১৭-এ সমাপ্ত কানাডীয় টেলিভিশন ধারাবাহিক বিষয়শ্রেণী:২০১০-এর দশকের কানাডীয় অ্যানিমেটেড টেলিভিশন ধারাবাহিক বিষয়শ্রেণী:কানাডীয় শিশুতোষ অ্যানিমেটেড অ্যাকশন টেলিভিশন ধারাবাহিক বিষয়শ্রেণী:কানাডীয় শিশুতোষ অ্যানিমেটেড রোমাঞ্চকর টেলিভিশন ধারাবাহিক বিষয়শ্রেণী:কানাডীয় শিশুতোষ অ্যানিমেটেড হাস্যরসাত্মক টেলিভিশন ধারাবাহিক বিষয়শ্রেণী:কানাডীয় শিশুতোষ অ্যানিমেটেড কাল্পনিক টেলিভিশন ধারাবাহিক বিষয়শ্রেণী:কানাডীয় শিশুতোষ অ্যানিমেটেড লোমহর্ষক টেলিভিশন ধারাবাহিক বিষয়শ্রেণী:টেলিটুনের মৌলিক অনুষ্ঠান বিষয়শ্রেণী:ডিজনি এক্সডির মৌলিক অনুষ্ঠান বিষয়শ্রেণী:শিশুদের সম্পর্কে অ্যানিমেটেড টেলিভিশন ধারাবাহিক বিষয়শ্রেণী:গ্রীষ্মকালীন শিবির সম্পর্কে টেলিভিশন ধারাবাহিক বিষয়শ্রেণী:অন্টারিওর পটভূমিতে টেলিভিশন অনুষ্ঠান বিষয়শ্রেণী:দুঃস্বপ্ন সম্পর্কে টেলিভিশন অনুষ্ঠান
আতিকুল হক চৌধুরী (জন্ম: ১৫ ডিসেম্বর, ১৯৩১ - মৃত্যু: ১৭ জুন, ২০১৩) বাংলাদেশের প্রখ্যাত নাট্যকার, পরিচালক, শিক্ষক ও সাংস্কৃতিক ব্যক্তিত্ব। কাজের স্বীকৃতি স্বরূপ তিনি বাংলা একাডেমী পুরস্কার, জাতীয় চলচ্চিত্র পুরস্কার, বিটিভির সেরা প্রযোজকসহ অসংখ্য পুরস্কার পেয়েছেন।    জন্ম ও শিক্ষাজীবন  আতিকুল হক চৌধুরীর পৈতৃক বাড়ি বরিশাল জেলার উলানীয় জমিদার বাড়িতে। তিনি জন্মগ্রহণ করেন ভোলায় তার নানা বাড়িতে।  আতিকুল হক চৌধুরীর স্ত্রীর নাম জোহরা বেগম। তাদের এক ছেলে ও এক মেয়ে।   কর্মজীবন  ১৯৬০ সালে রেডিও পাকিস্তানে যোগ দেওয়ার মাধ্যমে তিনি কর্মজীবন শুরু করেন। তিনি ১৯৬৬ সালে বাংলাদেশ টেলিভিশনে যোগ দেন । বাংলাদেশ টেলিভিশনে সর্বশেষ তিনি উপমহাপরিচালক ছিলেন। এরপর তিনি বেসরকারি একুশে টেলিভিশনের উপদেষ্টা হিসেবে কাজ করেন। এছাড়া জাহাঙ্গীরনগর বিশ্ববিদ্যালয়ের নাট্যকলা বিভাগেও তিনি ১১ বছর শিক্ষকতা করেছেন।    উল্লেখযোগ্য কাজ   রচিত নাটক   দুরবিন দিয়ে দেখুন  নীলনকশার সন্ধানে  সুখের উপমা  বাবার কলম কোথায়  জলাশয় কত দূর  বাবার কলম কোথায়  বৃষ্টিবালিকা দৈনিক কালের কণ্ঠ   পুরস্কার ও সম্মাননা   বাংলা একাডেমী পুরস্কার  জাতীয় চলচ্চিত্র পুরস্কার  বিটিভির সেরা পরিচালক  জাতীয় টেলিভিশন পুরস্কার, ১৯৭৬   তথ্যসূত্র   বিষয়শ্রেণী:১৯৩১-এ জন্ম বিষয়শ্রেণী:২০১৩-এ মৃত্যু বিষয়শ্রেণী:ভোলা জেলার ব্যক্তি বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:বাংলা একাডেমির সম্মানিত ফেলো বিষয়শ্রেণী:বাংলাদেশী বেতার ব্যক্তিত্ব বিষয়শ্রেণী:১৯৩০-এ জন্ম বিষয়শ্রেণী:বাংলাদেশী নাট্যকার বিষয়শ্রেণী:বাংলাদেশী টেলিভিশন ব্যক্তিত্ব বিষয়শ্রেণী:২০শ শতাব্দীর নাট্যকার বিষয়শ্রেণী:উলানিয়ার ব্যক্তি বিষয়শ্রেণী:বরিশাল বিভাগের লেখক বিষয়শ্রেণী:২০শ শতাব্দীর বাংলাদেশী পুরুষ লেখক বিষয়শ্রেণী:বরিশাল বিভাগের শিক্ষায়তনিক
দায়কুন্দি প্রদেশ () আফগানিস্তানের ৩৪টি প্রদেশের একটি। এটি একটি নতুন প্রদেশ। ২০০৪ সালের ২৮শে মার্চ ওরুজগন প্রদেশের দক্ষিণের অংশবিশেষ নিয়ে প্রদেশটি প্রতিষ্ঠা করা হয়।  প্রদেশটি কাবুল থেকে ৩১০ কিলোমিটার দূরে অবস্থিত। নিলি প্রদেশের রাজধানী। এই প্রদেশে প্রধানত হাজারা জাতির লোকেরা বাস করেন।   আরও দেখুন    তথ্যসূত্র   বিষয়শ্রেণী:আফগানিস্তানের প্রদেশ বিষয়শ্রেণী:২০০৪-এ প্রতিষ্ঠিত রাষ্ট্র ও অঞ্চল
স্যার জোসেফ ডালটন হুকার  (৩০ জুন ১৮১৭ – ১০ ডিসেম্বর ১৯১১) ছিলেন ১৯ শতাব্দীর একজন ব্রিটিশ উদ্ভিদ্বিজ্ঞানী এবং অভিযাত্রী। হুকার ভৌগোলিক উদ্ভিদবিদ্যার একজন প্রতিষ্ঠাতা এবং চার্লস ডারউইনের ঘনিষ্ঠ বন্ধু ছিলেন। তিনি বিশ বছর ধরে রয়েল বোটানিক্যাল গার্ডেনস, কিউ-এর পরিচালক হিসেবে দ্বায়িত্ব পালন করেন, যা তিনি তার বাবা উইলিয়াম জ্যাকসন হুকারের কাছ থেকে উত্তরাধিকারসূত্রে লাভ করেন। তাকে ব্রিটিশ বিজ্ঞানের সর্বোচ্চ সম্মান প্রদান করা হয়।Huxley, Leonard 1918. Life and letters of Sir Joseph Dalton Hooker OM GCSI. London, Murray.Turrill W.B. 1963. Joseph Dalton Hooker: botanist, explorer and administrator. Nelson, London.  সম্মান  ১৮৪৭ রয়েল সোসাইটির ফেলো (এফআরএস)  অর্ডার অব দ্য বাথ (সিবি) সহচর  ১৮৭৭ নাইট কমান্ডার - অর্ডার অব দ্যা স্টার অব ইন্ডিয়া (কেসিএসআই)   ১৮৭৩ রয়েল সোসাইটির সভাপতি (পিআরএস)  ১৮৯৭ অর্ডার অব দ্যা স্টার অব ইন্ডিয়ার (জিসিএসআই) নাইট গ্র্যান্ড কমান্ডার   ১৯০৭ অর্ডার অব মেরিট (ওএম)  চিকো, ক্যালিফোর্নিয়ার হুকার ওক তার নামানুসারে নামকরণে করা হয়েছিল।  গ্রন্থতালিকা  আদর্শ লেখক সংক্ষেপ   তথ্যসূত্র   আরও পড়ুন  Huxley, Leonard 1918. Life and Letters of Sir Joseph Dalton Hooker OM GCSI. London, Murray.  Turrill W.B. 1953. Pioneer Plant Geography: The Phytogeographical Researches of Sir Joseph Dalton Hooker. The Hague.  Turrill W.B. 1959. The Royal Botanic Gardens, Kew, Past and Present. London.  Turrill W.B. 1963. Joseph Dalton Hooker: Botanist, Explorer and Administrator. Nelson, London.  Allen, Mea 1967. The Hookers of Kew, 1785–1911.  Desmond, Ray 2006. Sir Joseph Dalton Hooker: Traveller and Plant Collector. Antique Collectors Club, Suffolk.  Endersby, Jim 2008. Imperial Nature: Joseph Hooker and the Practices of Victorian Science. Chicago.    বহিঃসংযোগ   The Joseph Hooker Correspondence Project. Hooker's letters from the Kew Gardens' archive available online.    Darwin-Hooker Correspondence Digitised version of Hooker's correspondence with Darwin on the Cambridge Digital Library  Joseph Dalton Hooker  Joseph Dalton Hooker's work on orchids  "Hooker, Joseph Dalton (1817–1911)" Botanicus, Missouri Botanical Garden Library  A website dedicated to J D Hooker    Gutenberg e-text of Hooker's Himalayan Journals    Several scanned books at http://gallica.bnf.fr  Works by Joseph Dalton Hooker at the Biodiversity Heritage Library  Correspondence to Joseph Dalton Hooker as Director of The Royal Botanic Gardens, Kew is being made available online through the Directors' Correspondence Project.  বিষয়শ্রেণী:১৮১৭-এ জন্ম বিষয়শ্রেণী:১৯১১-এ মৃত্যু বিষয়শ্রেণী:ইংরেজ উদ্ভিদবিজ্ঞানী বিষয়শ্রেণী:রয়েল সোসাইটির সভাপতি বিষয়শ্রেণী:কপলি পদক বিজয়ী বিষয়শ্রেণী:চার্লস ডারউইন বিষয়শ্রেণী:১৯শ শতাব্দীর ইংরেজ বিজ্ঞানী বিষয়শ্রেণী:রয়েল সোসাইটির সভ্য বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য বিষয়শ্রেণী:রয়েল পদক বিজয়ী বিষয়শ্রেণী:গ্লাসগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯শ শতাব্দীর ব্রিটিশ অভিযাত্রী বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
২০২৩–২৪ এএফসি চ্যাম্পিয়ন্স লিগ বাছাইপর্ব ১৫ থেকে ২২ আগস্ট ২০২৩ পর্যন্ত খেলা হয়েছিল। ২০২৩–২৪ এএফসি চ্যাম্পিয়ন্স লিগের গ্রুপ পর্বে ৮টি স্থান নির্ধারণ করতে বাছাইপর্বের প্লে-অফে মোট ২১টি দল প্রতিদ্বন্দ্বিতা করেছিল।  অংশগ্রহণকারী দল অঞ্চলপ্লে-অফ পর্যায়ে প্রবেশকারী দলগুলি প্রাথমিক পর্যায়ে প্রবেশকারী দলগুলি পশ্চিম অঞ্চল আল-নাসর  ট্রাক্টর  আল-আরাবি  আল ওয়াক্রাহ  নববাহর এজিএমকে  শারজাহ  শাবাব আল-আহলি  আল-ওয়েহদাত  বসুন্ধরা কিংস  আল-সিব ACLপূর্ব অঞ্চল চচিয়াং  সাংহাই পোর্ট  উরাওয়া রেড ডায়মন্ডস TH  ইনছন ইউনাইটেড  বিজি পাথুম ইউনাইটেড  পোর্ট লি ম্যান  বিসি রেঞ্জার্স  হাইফং  বালি ইউনাইটেড  গাড় কালো দাগগুলো হলো প্লে-অফ পর্যায়ে বিজয়ী দল তারা গ্রুপ পর্বে উন্নতি হয়েছে।  সময়সূচী প্রতিটি পর্বের সময়সূচী ছিল নিম্নরূপ।  পর্বম্যাচের তারিখপ্রাথমিক পর্ব১৫–১৬ আগস্ট ২০২৩প্লে-অফ পর্ব ২২ আগস্ট ২০২৩  বিন্যাস  বাছাইপর্বের প্লে-অফে, প্রতিটি টাই একক ম্যাচ হিসাবে খেলা হয়েছিল। প্রয়োজনে বিজয়ী নির্ধারণের জন্য অতিরিক্ত সময় এবং পেনাল্টি শুট-আউট ব্যবহার করা হয়েছিল।  প্রতিটি অঞ্চলের জন্য বাছাইপর্বের প্লে-অফের বন্ধনী নির্ধারণ করা হয়েছিল প্রতিটি দলের অ্যাসোসিয়েশন র‍্যাংকিং এবং তাদের অ্যাসোসিয়েশনের মধ্যে তাদের সীডের উপর ভিত্তি করে, উচ্চ র‍্যাংকের অ্যাসোসিয়েশনের দল ম্যাচটি আয়োজক হিসেবে আয়োজন করে। একই অ্যাসোসিয়েশনের দলগুলিকে একই টাইতে রাখা যায়নি। প্লে-অফ রাউন্ডের সাতটি বিজয়ী (পশ্চিম অঞ্চল থেকে তিনটি দল এবং পূর্ব অঞ্চল থেকে চারটি দল) ৩৩টি দল সরাসরি প্রবেশকারীদের সাথে যোগ দিতে গ্রুপ পর্বে উঠেছিল।  পশ্চিম অঞ্চল প্রাথমিক পর্যায়  |+পশ্চিম অঞ্চল      |}  প্লে-অফ পর্যায়  |+পশ্চিম অঞ্চল  |}  প্লে-অফ পশ্চিম ১ বন্ধনী  প্লে-অফ পশ্চিম ২ বন্ধনী  প্লে-অফ পশ্চিম ৩ বন্ধনী  প্লে-অফ পশ্চিম ৪ বন্ধনী  পূর্ব অঞ্চল প্রাথমিক পর্যায়  |+পূর্ব অঞ্চল   |}  প্লে-অফ পর্যায়  |+পূর্ব অঞ্চল   |}  প্লে-অফ পূর্ব ১ বন্ধনী  প্লে-অফ পূর্ব ২ বন্ধনী  প্লে-অফ পূর্ব ৩ বন্ধনী  প্লে-অফ পূর্ব ৪ বন্ধনী  তথ্যসূত্র  বহিঃসংযোগ এএফসি চ্যাম্পিয়ন্স লিগ   বিষয়শ্রেণী:এএফসি চ্যাম্পিয়ন্স লিগ বিষয়শ্রেণী:২০২৩-এ এশীয় ফুটবল বিষয়শ্রেণী:পূর্ব নির্ধারিত ফুটবল প্রতিযোগিতা
রয়্যাল আন্টভের্প স্পোর্টিং ক্লাব (এছাড়াও আর আন্টভের্প এসসি অথবা শুধুমাত্র আন্টভের্প নামে পরিচিত) হচ্ছে আন্টভের্প ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ১৮৮০ সালে প্রতিষ্ঠিত হয়েছে। আন্টভের্প তাদের সকল হোম ম্যাচ আন্টভের্পের বোসইলস্টাডিওনে খেলে থাকে; যার ধারণক্ষমতা হচ্ছে ১৬,১৪৪। বর্তমানে এই ক্লাবের ম্যানেজারের দায়িত্ব পালন করছেন ইভান লেকো এবং সভাপতির দায়িত্ব পালন করছেন পল গেসেন্স। বেলজীয় মধ্যমাঠের খেলোয়াড় ফারিস হারুন এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, আন্টভের্প এপর্যন্ত ৮টি শিরোপা জয়লাভ করেছে; যার মধ্যে ৪টি বেলজীয় প্রথম বিভাগ, ২টি বেলজীয় দ্বিতীয় বিভাগ এবং ২টি বেলজীয় কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, আন্টভের্পের সবচেয়ে বড় সাফল্য হচ্ছে ১৯৯২–৯৩ উয়েফা কাপ উইনার্স কাপের ফাইনালে পৌঁছানো, যেখানে তারা ইতালীয় ক্লাব পারমার কাছে ৩–১ গোলের ব্যবধানে পরাজিত হয়েছিল।  অর্জন ঘরোয়া  বেলজীয় প্রথম বিভাগ  চ্যাম্পিয়ন (৪): ১৯২৮–২৯, ১৯৩০–৩১, ১৯৪৩–৪৪, ১৯৫৬–৫৭   বেলজীয় দ্বিতীয় বিভাগ  চ্যাম্পিয়ন (২): ১৯৯৯–২০০০, ২০১৬–১৭   বেলজীয় কাপ  চ্যাম্পিয়ন (২): ১৯৫৪–৫৫, ১৯৯১–৯২  আন্তর্জাতিক  '''উয়েফা কাপ উইনার্স কাপ  রানার-আপ (১): ১৯৯২–৯৩  তথ্যসূত্র  বহিঃসংযোগ    বিষয়শ্রেণী:রয়্যাল আন্টভের্প স্পোর্টিং ক্লাব বিষয়শ্রেণী:বেলজীয় প্রথম বিভাগ এ-এর ক্লাব বিষয়শ্রেণী:বেলজিয়ামের ফুটবল ক্লাব বিষয়শ্রেণী:১৮৮০-এ বেলজিয়ামে প্রতিষ্ঠিত বিষয়শ্রেণী:১৮৮০-এ প্রতিষ্ঠিত ফুটবল ক্লাব
Usage instructions  The code below is for customizing the template for a specific WikiProject. Fields are optional, and will default to generic examples if left blank. Specifying the topic field will link the importance labels to the appropriate importance category in the given project in the format "Low-importance topic articles". Specifying article importance examples will display the provided text in the example for the given importance. The rows for Bottom, No, NA and Unknown are optional, and will not be displayed unless yes is specified for the respective "Bottom", "No", "NA" and "Unknown" parameters. impn - allows a different name for the importance scale (e.g. priority). If not specified, then "importance" will be used. Copy and paste: {{Importance scheme |topic          =  |impn           = |Top_text       =  |Top_example    =  |High_text      =  |High_example   =  |Mid_text       =  |Mid_example    =  |Low_text       =  |Low_example    =  |Bottom         =  |Bottom_text    =  |Bottom_example =  |No             =  |No_text        =  |No_example     =  |NA             =  |NA_text        =  |NA_example     =  |Unknown        =  |Unknown_text =  }}  See also   Importance scheme
মিকাল রোজিন (, জন্ম ২৫শে জুন ১৯৬৯) একজন ইসরায়েলি রাজনীতিবিদ যিনি বর্তমানে মেরেটজ এর জন্য কনেসেট এর সদস্য হিসাবে কাজ করছেন। তিনি ২০১৩ থেকে ২০১৯ এর মধ্যেও দায়িত্ব পালন করেছেন।  শিক্ষা রোজিন তেল আবিব বিশ্ববিদ্যালয়ে রাষ্ট্রবিজ্ঞান বিভাগ থেকে স্নাতক এবং স্নাতকোত্তর পর্যায়ের শিক্ষা সমাপ্ত করেছিলেন।   রাজনৈতিক কর্মজীবন রোজিন মেরেটজ তালিকায় ২০১৩ কনেসেটে নির্বাচিত হয়েছিলেন। কনেসেটে তাঁর প্রথম মেয়াদকালে তিনি বিদেশী শ্রমিক সম্পর্কিত কমিটির সভাপতিত্ব করেন এবং তিনটি তদ্বির আয়োগ (লবি) পরিচালনা করেছিন, সেগুলি ছিল- কর্মসংস্থানে সমতার জন্য লবি, মহিলা কনেসেট সদস্যদের জন্য লবি এবং সমতা ও বহুত্ববাদের জন্য লবি।  তিনি উইমেন অফ দ্য ওয়াল সংগঠনের সদস্য, এবং বলেছেন যে তিনি নারীবাদের সাথে ধর্মীয় স্বাধীনতার সমন্বয়ের একটি বৈশ্বিক ভাবনাকে সমর্থন করেন। ২০১৪ সালের ৪ঠা মার্চ, তিনি এবং আমরাম মিতজনা ইসরায়েল ডেমোক্রেসি ইনস্টিটিউট এর ২০১৩ সালের 'অসামান্য সাংসদ' পুরস্কারে ভূষিত হন। নারী, শিশু এবং সুবিধাবঞ্চিত গোষ্ঠীর অধিকার উন্নয়নে তাঁর কাজের স্বীকৃতি হিসেবে এই পুরস্কার দেওয়া হয়েছিল।  ২০১৫ সালের জানুয়ারিতে সমকামী বিবাহের বিরোধিতার প্রতিবাদে দ্য জুইশ হোম দলের সদর দফতরের বাইরে রোজিন নকল সমকামী বিবাহ পরিচালনা করেন। এছাড়াও তিনি আগুদা - ইসরায়েলি সমকামী পুরুষ, সমকামী মহিলা, উভকামী এবং রূপান্তরিত লিঙ্গ সমিতির বিচারে কনেসেটে এলজিবিটি অধিকারের সমর্থক হিসাবে তৃতীয় স্থানে ছিলেন,דו"ח עוצמה  Aguda তাঁর আগে ছিলেন শুধুমাত্র মেরেটজ সহকর্মী নিটজান হোরোভিৎজ এবং তামার জ্যান্ডবার্গ। দলের তালিকায় চতুর্থ স্থানে থাকার পর তিনি ২০১৫ কনেসেট নির্বাচনে পুনরায় নির্বাচিত হয়েছিলেন,Meretz list  Central Elections Committee এবং দলীয় তৃতীয় স্থানে থেকে এপ্রিল ২০১৯ নির্বাচনে তিনি পুনরায় নির্বাচিত হন।  সংসদীয় কার্যকালে সম্পাদিত কাজ • উচ্চশিক্ষা প্রতিষ্ঠানে অংশগ্রহণকারী শিক্ষার্থীদের জন্য মাতৃত্বকালীন ছুটির মেয়াদ ন্যূনতম ছয় সপ্তাহ বাড়ানো। • পরিবেশের ক্ষতি করে এমন প্লাস্টিক ব্যাগের ব্যবহার কমিয়ে আনতে সরকারী আইন। • দক্ষিণ তেল-আবিবে বিদেশী কর্মীদের চিকিৎসার জন্য একটি নির্দিষ্ট ক্লিনিক স্থাপন করা, যাতে দক্ষিণ তেল-আবিব এলাকার এইচএমও- এর বোঝা কমানো যায়। • বন্দোবস্ত বিভাগের কার্যকলাপের উপর তথ্য স্বাধীনতা আইনের প্রয়োগ। • কনেসেট এ প্রথমবার এলজিবিটি অধিকারের জন্য একটি বিশেষ দিন স্মরণীয় করা। • কনেসেটে প্রথমবারের মত ইহুদি ধর্মের বিভিন্ন ধারার প্রতিনিধিদের সাথে যৌথভাবে হানুক্কা মোমবাতি জ্বালানো।  ব্যক্তিগত জীবন মিচাল রোজিন তিন সন্তানের জননী। তিনি বর্তমানে পেটা টিকভায় থাকেন। তথ্যসূত্র  বহিঃসংযোগ  Michal Rozin  on the Meretz website  বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ইসরায়েলি নারী রাজনীতিবিদ বিষয়শ্রেণী:ইসরায়েলি নারীবাদী বিষয়শ্রেণী:ইসরায়েলি ইহুদি বিষয়শ্রেণী:ইহুদি ইসরায়েলি রাজনীতিবিদ বিষয়শ্রেণী:মেরেটজের রাজনীতিবিদ বিষয়শ্রেণী:তেল আবিব বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইহুদি নারীবাদী বিষয়শ্রেণী:নেসেটের সদস্য ২০১৩-২০১৫ বিষয়শ্রেণী:নেসেটের সদস্য ২০১৫-২০১৯ বিষয়শ্রেণী:নেসেটের সদস্য ২০১৯ বিষয়শ্রেণী:নেসেটের সদস্য ২০২১-২০২২ বিষয়শ্রেণী:নেসেটের নারী সদস্য বিষয়শ্রেণী:ইহুদি নারী রাজনীতিবিদ বিষয়শ্রেণী:ইহুদি নারী সক্রিয়কর্মী
এম১ মোটরওয়ে () বা এম১, পাকিস্তানের পূর্ব-পশ্চিম দিকে বিস্তৃত একটি মোটরওয়ে, যা পেশাওয়ারকে ইসলামাবাদ-রাওয়ালপিন্ডির সাথে যুক্ত রেখেছে। এই মোটরওয়েটি পাকিস্তানের তৎকালীন রাষ্ট্রপতি পারভেজ মুশাররফ দ্বারা ১৩ বিলিয়ন পাকিস্তানি রুপির বিনিময়ে নির্মিত হয়েছিল এবং ২০০৭ সালের অক্টোবর মাসে এটি উন্মুক্ত করা হয়েছিল। এটি ১৫৫ কিলোমিটার বিস্তৃত, যার ৮৮ কিলোমিটার খাইবার পাখতুনখোয়া প্রদেশে এবং ৬৭ কিলোমিটার পাঞ্জাবে অবস্থিত। এম১ আফগানিস্তান ও মধ্য এশিয়াকে পাকিস্তানের মোটরওয়ের সঙ্গে সংযুক্ত করেছে।   ইতিহাস  থাম্ব|ডান|215px|পেশোয়ারের পশ্চিম দিকে এম ১ মোটরওয়ে।  ১৯৯৩ সালে বেনজীর ভুট্টোর শাসনামলে এম-১ পেশোয়ার ইসলামাবাদ মোটরওয়ের নির্মাণ শুরু হয় এবং নির্মাণ চুক্তিটি তুর্কি কোম্পানির বায়িন্ডারকে প্রদান করা হয়। তবে রাষ্ট্রপতি ফারুক লেঘারি তার সরকারকে বরখাস্ত করার পর কাজটি বন্ধ হয়ে যায়। যাহোক, কাজ অগ্রগতি খুব ধীর হয়ে গিয়েছিল এবং ১৯৯৩ ও ১৯৯৭ সালের মধ্যে কোন কাজ করা হয়নি। ২০০৩ সালে রাষ্ট্রপতি পারভেজ মুশাররফের শাসনামলে কাজটি পুনরায় চালু করা হয়েছিল। তোরখাম সীমান্তে বর্তমান এম২ মোটরওয়ের সঙ্গে সংযোগ স্থাপনের পরিকল্পনাটি করা হয়েছিল । ২০০৪ সালে, গদর বন্দরকে বিদ্যমান মোটরওয়ে অবকাঠামোর সাথে সংযোগ করা নিয়ে সেনেটরা এক পরিকল্পনা করেছিল, এ প্রসঙ্গে এটি এম-১ মোটরওয়েতে গুরুত্বপূর্ণ ভূমিকা রেখেছিল। এই মোটরওয়ের ১৩ বিলিয়ন পাকিস্তানি রুপি খরচে সম্পন্ন হয়। ২০০৭ সালের ৩০ অক্টোবর মাসে, প্রেসিডেন্ট পারভেজ মুশাররফ মোটরওয়ের উদ্বোধন করেন।   যাত্রাপথ  থাম্ব|ডান|215px|এম১ পেশোয়ার টোল প্লাজা  এম১ পেশোয়ারের উত্তর-পূর্ব সীমান্তে পেশাওয়ার রিং রোডের সাথে যুক্ত হয়। তারপর মোটরওয়েটি সিন্ধু নদী অতিক্রম করার আগে চারসাদ্দা, রিসালপুর, সুব্বী ও রাশকাই শহরগুলি অতিক্রম করে পূর্ব দিকের কাবুল নদী অতিক্রম করে। এম১ খাইবার পাখতুনখোয়া প্রদেশ ছেড়ে পাঞ্জাব প্রদেশে প্রবেশ করে, যেখানে এটি এটক, বুরহান এবং হাসান আবদালের মধ্য দিয়ে যায়। এম২ মোটরওয়েতে ধারাবাহিকতা হিসেবে ইসলামাবাদের কাছাকাছি গিয়ে এম১ শেষ হয়। এম১-এর পুরো অংশে ৬টি লেন রয়েছে, যার সাথে রুট বরাবর কয়েকটি বিরতি রয়েছে। এম১-এর বিমানবন্দর সংযোগ সড়ক, ইসলামাবাদ, এডব্লিউটি / সানজিয়ানী / পাসওয়াল, বার্মা ভাটার, বুরহান (হাসানবাদাল / কামরা), হাজারা এক্সপ্রেস (ই-৩৫), গাজী, ছচ, সাব্বী, রাশকাই, চারসদ্দ, পেশোয়ার উত্তর বাইপাস এবং পেশোয়ার রিং রোডসহ ১৪ টি ইন্টারচেঞ্জ রয়েছে। ব্রহ্ম বাহতার ইন্টারচেঞ্জে, ব্রহ্ম বাহতার-ইয়রিক মোটরওয়ে দেরা ইসমাইল খান শহরের দিকে প্রবর্তিত হয়। হর, সিন্ধু ও কাবুল নদীতে তিনটি বড় সেতু, ১৮টি ফ্লাইওভার, ২৭টি ছোট সেতু, ১৩৭টি আন্ডারপাস এবং ৫৭১টি কালভার্ট রুট রয়েছে। রুট বরাবর ১০টি পরিষেবা এলাকা (মোটরওয়ের প্রতিটি পাশে পাঁচটি করে) রয়েছে।   সংযোগস্থল এবং অদলবদল   এম১ মোটরওয়ে জংশনপশ্চিম পাশের প্রস্থানেরসংযোগস্থলপূর্ব পাশের প্রস্থান  পেশাওয়ার রিং রোড x15px  মোটরওয়ে শুরু পেশাওয়ার-চারসাদ্দা রোড x15px পেশোয়ার উত্তরাঞ্চলীয় বাইপাস চামকীয়ানী এবং এন-৫ জাতীয় মহাসড়ক চারসাদ্দা এবং কেপ হাইওয়ে এস -১ x15px  কেপ হাইওয়ে এস-৯ নওশেরা মর্দন, রাশাকেই  & এন-৯৫ জাতীয় মহাসড়ক x15px  এন-৪৫ জাতীয় মহাসড়ক   রিসালপুর সোবী, টোপি x15px  কেপ হাইওয়ে এস-৬  জাহাঙ্গীর টারবেলা x15px  হত্তিয়ান বালাহাসান আবদাল এবং এন-৩৫ জাতীয় মহাসড়ক x15px  এন-৫ জাতীয় মহাসড়ক বুরহান, এটক  ওয়াহ ক্যন্টনমেন্ট থেকে x15px ফাতেহ জং রাওয়ালপিন্ডি, ইসলামাবাদ x15px  কাশ্মীর হাইওয়ে নতুন ইসলামাবাদ আন্তর্জাতিক বিমানবন্দর   তথ্যসূত্র    বহিঃসংযোগ   বিষয়শ্রেণী:পাকিস্তানে মোটরওয়ে